Паўвека таму ў вучняў Параф’янаўскай сярэдняй школы адбыўся выпускны баль. Зразумела, не такі шыкоўны, як арганізоўваюць зараз для сучаснай моладзі. Усё было намнога прасцей. 11 гадоў, праведзеных вучнямі ў школе, якую лічылі сваім другім домам, настолькі зблізілі іх, што расставацца было цяжка. Кожны пайшоў сваёй дарогай, многія раз’ехаліся. Аднак ні гады, ні адлегласці не сталі перашкодай для далейшых зносін.